Diari Oficial de la Generalitat Valenciana


Sumari del DOGV 5284, del 20-06-2006 (2006/7111)

ORDE de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al Programa de Genotipatge a la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5284

Data del DOGV
:   20-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7111


Data del document
:   24-05-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * producció animal
    * agrupació de productors agraris
    * ajuda a l'agricultura
    * agricultor
    * oví
    * ramat
    * suport econòmic
    * ajuda pública

ORDE de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al Programa de Genotipatge a la Comunitat Valenciana. [2006/7111]  
El Reial Decret 1312/2005, de 4 de novembre, establix les bases de regulació del programa nacional de selecció genètica per a la resistència a les encefalopaties espongiformes transmissibles en oví, en endavant EET, i la normativa bàsica de les subvencions per al seu desenrotllament per les comunitats autònomes.   
Alguns estudis han admés que la resistència natural genètica a les EET permet establir en funció del genotip de l'animal diverses categories de resistència o de risc a patir EET en oví. En este sentit, tant els ramats d'alt valor genètic com d'animals de raça pura haurien de quedar integrats en programes de producció que els permeten incrementar el grau de selecció genètica per a resistència a les EET en la població ovina.  
Així dins del Programa Nacional de Genotipatge d'oví es realitzen diverses actuacions: l'establiment de programes de selecció genètica per a cada raça, la identificació individual i genotipatge dels animals, classificació dels ramats i l'aplicació d'un sistema específic de gestió d'informació (Aries). Un element clau del programa el constituïx el Programa de Selecció Genètica, consistents a ampliar els programes de conservació i millora de cada raça, amb la incorporació de les resistències a les EET com a objectiu de selecció.  
En l'actualitat i segons el Reial Decret 1682/1997, de 7 de novembre, pel qual s'actualitza el Catàleg Oficial de Races de Bestiar d'Espanya, es cataloga en el seu annex com a raça autòctona de protecció especial en perill d'extinció l'ovella Guirra. Esta raça posseïx llibre genealògic propi i es troba gestionat per l'Associació Nacional de Criadors de Raça Guirra (ANGUIRRA) amb àmbit d'actuació a la Comunitat Valenciana.  
Per estos motius, la Conselleria d'Agricultura, Pesca i Alimentació, conscient de les dificultats per la qual travessa el sector ramader d'oví i caprí a la Comunitat Valenciana, i en especial els ramaders de raça ovina Guirra, pretén per mitjà d'esta ajuda donar suport de forma decidida les activitats necessàries, emmarcades en el Pla Estratègic de Conselleria d'Agricultura, Pesca i Alimentació per a l'any 2006, englobat en el Pla Millorar, el qual es referix en una de les seues línies a potenciar la conservació de la raça ovina autòctona Guirra. També la mateixa Llei de Ramaderia 6/2003, de 4 de març, de la Comunitat Valenciana, en l'article 38 es referix a les agrupacions de desenrotllament ramader quant a la seua possibilitat d'accés a les ajudes públiques, i en l'article 49 es recull la importància de les races en perill d'extinció, per la qual cosa resulta necessari promoure el seu foment en la cria i utilització d'estos tipus de bestiar.   
Esta raça constituïx un patrimoni d'una riquesa incalculable a la Comunitat Valenciana, des de diversos punts de vista: econòmic, social, mediambiental i dels recursos genètics. Per això, i per l'interés creixent dels ramaders i col·lectius regionals per esta raça és necessari posar a disposició d'ANGUIRRA esta línia d'ajudes oficials amb la finalitat de posar en marxa i incentivar el desenrotllament de programes de genotipatge amb vista a incrementar la resistència a les EET en oví.   
Per tot això, a proposta del director general d'Investigació, Desenrotllament i Innovació Agropecuària, en l'exercici de les competències que tinc atribuïdes.  
D'acord amb la normativa bàsica de la Llei 38/2003, General de Subvencions, i amb el Text Refós de la Llei d'Hisenda Pública de la Generalitat Valenciana,  
DECRETE  
Article 1. Objecte de l'ajuda. Definicions i àmbit d'aplicació  
S'establix la normativa a aplicar a la Comunitat Valenciana com a complement a la bàsica dictada per l'Estat per a la concessió de subvencions l'objecte de les quals siga el desenrotllament del Programa Nacional de Selecció Genètica per a la resistència a les encefalopaties espongiformes transmissibles a la Comunitat Valenciana.  
Pel que fa a definicions caldrà ajustar-se al que disposa l'article 2 del Reial Decret 1.312/2005.  
S'aplicarà en totes les explotacions de bestiar oví situades a la Comunitat Valenciana, amb ramats d'alt valor genètic.  
S'establixen les següents línies de subvenció, de les previstes en l'article 20 Reial Decret 1312/2005 per al desenrotllament del Programa Nacional de Genotipatge d'Oví, en règim de concurrència competitiva:  
a) Grup A: subvencions per a l'aplicació dels programes de selecció genètica especificades en el capítol II del Reial Decret 1.312/2005.  
b) Grup C: subvencions previstes en l'apartat c) de l'article 20 del Reial Decret 1.312/2005.  
Article 2. Beneficiaris i condicions d'estos  
1. Podran ser beneficiaris de les subvencions previstes com a grup A les organitzacions que complisquen, a més dels requisits establits en el punt 1 de l'article 21 del Reial Decret 1.312/2005 els requisits següents:  
a)No tindre ànim de lucre.  
b) Acreditar que els ramaders que les integren disposen d'un mínim del 60 per 100 de les reproductores de la raça en perill d'extinció.  
c) Garantir en els estatuts la participació democràtica dels seus membres.  
d) Disposar dels mitjans tècnics, de laboratori i de personal apropiats per a la realització de les activitats subvencionades.  
e) Estar oficialment reconeguda com a associació de criadors d'animals de raça pura per a la gestió del llibre genealògic.  
f) Tindre aprovat per acord del seu òrgan competent, la realització de les actuacions per a les que se sol·licita l'ajuda.  
g) Complir les obligacions relacionades amb l'annex II del Reial Decret 1.312/2005 respecte als plans de selecció que li corresponguen.  
h) No estar sotmesos en les prohibicions per a obtindre la condició de beneficiari assenyalades en els apartats 2 i 3 de l'article 13 de la Llei 38/2003, de 17 de novembre, General de Subvencions.  
2. Podran ser beneficiaris de les subvencions previstes com a grup C, els ramaders titulars d'explotacions que complisquen, com a mínim, els requisits establits en el punt 2 de l'article 21 del Reial Decret 1312/2005.  
Tots els beneficiaris hauran de complir les obligacions previstes en la present orde, així com el que establix l'article 14 de la Llei 38/2003, de17 de novembre, General de Subvencions i la resta de normes d'aplicació.  
Article 3. Forma i termini de presentació i contingut de la sol·licitud  
1. Els possibles beneficiaris hauran de presentar una sol·licitud, segons model que s'incorpora com a annex I de la present orde, emplenada en tots els seus termes, firmada pel representant legal i dirigida al conseller d'Agricultura, Pesca i Alimentació, en l'oficina comarcal corresponent al domicili del peticionari o a través dels sistemes establits en l'article 38 de la Llei de Règim Jurídic de les Administracions Públiques i del Procediment Administratiu Comú.  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat Valenciana), i davant de la Seguretat Social.  
2. El termini per a la presentació de sol·licituds serà de l'1 de gener al 28 de febrer de cada any.  
Les ajudes del grup A) podran sol·licitar-se durant els cinc primers anys d'aplicació del programa.  
3. Amb les sol·licituds de l'apartat a) s'haurà d'adjuntar la documentació següent:  
a) Sol·licitud d'ajuda referides a l'article 2.1.  
b) Fotocòpia de l'acta fundacional, estatuts i CIF de l'entitat sol·licitant i justificant del poder de representació de la persona que firme la sol·licitud.  
c) Certificació del secretari de l'associació conforme es va adoptar l'acord de sol·licitar estes ajudes per l'òrgan competent de l'entitat.  
d) Memòria inicial amb les actuacions per a les quals se sol·licita subvenció, que incloga els objectius que es pretenen aconseguir, els mitjans de què es disposa per a això i pressupost estimat dels factors previstos per a cada actuació amb referència al programa de conservació o de millora que tinguen aprovat.  
e) Relació de les explotacions que desenrotllaran el programa així com les actuacions previstes en la memòria.  
f) Certificació del nombre total d'animals que figuren actualment inscrits en el llibre genealògic i del nombre d'animals inscrits en cada secció del llibre.  
g) Relació nominal dels propietaris dels animals inscrits amb informació de l'explotació i del nombre d'animals.  
h) Imprés d'alta de manteniment de tercers de la Generalitat Valenciana acompanyat del certificat de l'entitat bancària de la titularitat del compte en què s'han d'efectuar els pagaments.  
A partir del segon any d'aplicació del Programa de Selecció Genètica s'aportarà un informe sobre l'evolució d'este programa.  
A estos efectes, quan l'import del gasto subvencionable supere la quantia de 12.000 euros en el supòsit de prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors que no podran ser superiors al valor de mercat, amb caràcter previ a la contracció del compromís per a la prestació del servici o lliurament del bé, llevat que per les especials característiques dels gastos subvencionables no existisca en el mercat suficient nombre d'entitats que el subministren o presten. L'elecció entre les ofertes presentades es realitzarà conforme a criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.  
4. Amb les sol·licituds de l'apartat c) s'haurà d'adjuntar la documentació següent:  
a) Fotocòpia del NIF del sol·licitant quan este siga persona física i fotocòpia del CIF quan siga persona jurídica.  
b) Llibre d'explotació ramadera degudament actualitzat.  
Per als dos grups a més hauran d'adjuntar:   
. Declaració responsable del sol·licitant sobre el compliment de la normativa d'integració laboral de persones amb discapacitat o, si escau, l'exempció de l'esmentada obligació d'acord amb el Decret 279/2004.  
. Declaració responsable de no estar sotmesos en les prohibicions per a obtindre la condició de beneficiari assenyalades en els apartats 2 i 3 de l'article 13 de la Llei 38/2003, de 17 de novembre, General de Subvencions.  
Article 4. Gastos subvencionables  
Es consideraran gastos subvencionables del grup A) els que es descriuen a continuació:  
. Les assistències tècniques realitzades per veterinaris.   
. Els gastos d'alimentació derivats de l'aplicació de programes de selecció genètica, relacionades en la memòria inicial.  
. Els materials fungibles (productes, d'usar i tirar, fàrmacs, etc.) utilitzats en tècniques de reproducció assistida.  
. Cursos i jornades de formació i divulgació.   
. Tots aquells que pogueren estar relacionats amb el desenrotllament del Programa de Selecció Genètica de Genotipatge i que no hagen sigut contemplats.  
Es consideraran gastos subvencionables del grup C):  
. El sacrifici o castració d'animals ovins mascles, majors de 6 mesos d'edat inscrits en un llibre genealògic, amb algun al·lel VRQ en el seu llibre genealògic aquells que pogueren estar relacionats amb el desenrotllament del Programa de Selecció Genètica de Genotipatge i que no hagen sigut contemplats.  
La intensitat màxima i quantia de les subvencions seran les previstes en l'article 25 del Reial Decret 1312/2005.  
Anualment es fixaran els imports globals màxims pels que es podran concedir estes ajudes i les línies dels pressupostos generals de la Generalitat Valenciana a què es carregarà cada grup d'ajudes d'esta orde.  
Article 5. Tramitació i esmena de defectes  
A estos efectes es designa el Servici de Tecnologia Ramadera de la Conselleria d'Agricultura, Pesca i Alimentació com a òrgan competent en la instrucció del procediment de concessió d'estes subvencions.  
Rebudes les sol·licituds, l'òrgan instructor comprovarà i verificarà que es troben degudament emplenades i documentades de conformitat amb el que establix la base tercera de la present convocatòria.  
Si la sol·licitud no estiguera acompanyada dels documents o dades exigides es requerirà a l'entitat sol·licitant perquè, en el termini màxim i improrrogable de deu dies, s'esmene el defecte amb l'advertència que, si no ho fera, se li tindrà per desistit en la seua petició en la resolució que haurà de ser dictada en els termes previstos en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El cap de Servici de Tecnologia Ramadera podrà demanar al sol·licitant quanta informació i documents estime necessaris per a resoldre adequadament les peticions.   
Article 6. Criteris per a la concessió i quantia de les ajudes  
S'atendran els criteris de concessió de l'article 22 Reial Decret 1312/2005.  
Finalment, si una vegada aplicats els criteris anteriors, queda un grup de sol·licituds en el mateix nivell de preferència i no existix prou crèdit per a totes estes, es procedirà al prorrateig de la quantitat disponible.  
El Servici de Tecnologia Ramadera podrà establir mòduls dels costos màxims que se subvencionaran per cada una de les actuacions previstes en l'article 5 d'esta orde, en funció dels distints paràmetres que puguen ser tinguts en compte.  
S'establixen com a límits màxims per a gastos d'indemnització per desplaçaments, manutenció i allotjaments els vigents en l'administració de la Generalitat Valenciana.  
Article 7. Resolució de les ajudes  
Les sol·licituds seran estudiades i valorades per una comissió o òrgan col·legiat constituït a l'efecte, que presidirà el director general d'Investigació i Innovació Agrària i Ramaderia o la persona en qui delegue, i del qual formaran part com a vocals el cap de Tecnologia Ramadera, un tècnic de tal servici i el cap de la Secció de Foment Pecuari, que actuarà com a secretari.  
La comissió verificarà el compliment dels requisits i les obligacions i valorarà que les actuacions per a les quals se sol·licita la subvenció estiguen enquadrades entre les previstes en l'article primer. Una vegada avaluades les sol·licituds, tenint en compte els criteris establits en l'article quint, emetrà un informe en què es concrete el resultat de l'avaluació efectuada.  
L'òrgan instructor, a la vista de l'expedient i de l'informe de l'òrgan col·legiat, elevarà la corresponent proposta de concessió al conseller d'Agricultura, Pesca i Alimentació, qui resoldrà, dins dels límits de les disponibilitats pressupostàries, en el termini de seixanta dies hàbils comptadors des de l'endemà de la data de finalització del termini de presentació de sol·licituds.  
En cas de falta de resolució expressa en tal termini es considerarà desestimada la sol·licitud d'ajuda.   
La resolució es notificarà als interessats d'acord amb el que es preveu en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La pràctica d'esta notificació o publicació s'ajustarà a les disposicions que conté l'article 59 de l'esmentada llei.  
Article 8. Justificació  
1. Per a les ajudes dels grups a), els sol·licitants que obtinguen una resolució favorable de concessió d'ajuda hauran de comunicar la finalització de les actuacions al Servici de Tecnologia Ramadera, abans del dia 30 de novembre, i adjuntar una memòria final explicant cada una de les actuacions realitzades, en què es reflectirà el grau de compliment dels objectius recollits en la memòria inicial.  
Juntament amb la memòria final caldrà presentar la documentació següent:  
a) Compte justificatiu del gasto de cada una de les actuacions desplegades, juntament amb els justificant originals dels gastos subvencionables realitzats per a dur-les a terme i els seus justificants de pagament, així com allò que es recull en la resta d'apartats de l'article 30 de la Llei 38/2003, de 17 de novembre, General de Subvencions.  
b) Quan l'import del gasto subvencionable supere les quanties establides en l'apartat 3 de l'article 31 de la Llei 38/2003, de 17 de novembre, General de Subvencions, ofertes valorades i memòria que justifique l'elecció entre elles.  
c) Certificació del nombre total d'animals que figuren actualment inscrits en el llibre genealògic i del nombre d'animals inscrits en cada secció del llibre que s'han acollit al programa.  
d) Justificació de l'import, la procedència i l'aplicació d'altres recursos obtinguts per a les activitats subvencionades per a la mateixa finalitat.  
e) Informe sobre el compliment de les obligacions previstes en el programa de selecció genètica aprovat per l'autoritat competent.  
2. Per a les ajudes del grup c) caldrà presentar:  
a) Certificació del sacrifici de l'animal i guia d'origen i sanitat animal en el cas que el seu destí siga l'escorxador.  
b) Resultats de les anàlisis del genotipatge.  
c) Certificat de la seua inscripció en el llibre genealògic.  
Article 9. Inspecció i control  
El Servici de Tecnologia Ramadera podrà realitzar els controls administratius i les inspeccions sobre el terreny que considere oportuns, a fi de comprovar la veracitat de les dades consignades en la documentació presentada per a la percepció de l'ajuda, així com el compliment dels requisits i les condicions previstos en la present orde.  
L'acceptació d'estes ajudes implica que les associacions beneficiàries i els criadors inscrits en estes queden compromesos a col·laborar en tals controls i inspeccions i proporcionar qualsevol documentació que es considere necessària per a la comprovació del compliment dels requisits i li siga requerida per l'autoritat competent.  
Article 10. Pagament de les subvencions concedides  
Efectuades les comprovacions oportunes, amb un informe previ del Servici de Tecnologia Ramadera de la Conselleria d'Agricultura, Pesca i Alimentació, procedirà a tramitar el pagament de les ajudes que hagen sigut correctament justificades pel sol·licitant.  
Es produirà la pèrdua del dret al cobrament total o parcial de la subvenció en el supòsit de falta de justificació o en el cas de concurrència d'alguna de les causes previstes en l'article 37 de la Llei General de Subvencions.  
Article 11. Incompatibilitat de les ajudes  
La percepció de les ajudes previstes en estes bases reguladores serà compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, d'acord amb els límits establits en l'article 25 del Reial Decret 1312/2005.  
Article 12. Reintegrament de subvencions  
Els beneficiaris de les ajudes estaran obligats al reintegrament total o parcial de les quantitats percebudes en els casos previstos en els articles 36 i 37 de la Llei General de Subvencions i els serà exigit l'interés de demora des del moment del pagament de la subvenció en els casos següents:  
a) Incompliment de l'obligació de justificació o justificació incorrecta del gasto subvencionat.  
b) Obtenció de la subvenció sense posseir les condicions requerides per a això.  
c) Incompliment de la finalitat per a la qual es va concedir la subvenció.  
d) Incompliment de les obligacions imposades per l'administració als beneficiaris amb motiu de la concessió de la subvenció.  
Quan la falta de justificació del gasto subvencionable siga parcial, el reintegrament de la subvenció serà el que corresponga a tals gastos no justificats. Els incompliments a què es referixen els apartats b), c) i d) donaran lloc al reintegrament total de la subvenció percebuda.  
La resolució per la qual s'acorde el reintegrament de la subvenció serà adoptada per l'òrgan concedent d'aquella, amb la instrucció prèvia de l'expedient en què, juntament amb la proposta raonada del Servici de Tecnologia Ramadera, s'acompanyaran els informes pertinents i les al·legacions del beneficiari.  
Les quantitats a reintegrar tindran la consideració d'ingressos de dret públic, i resultarà d'aplicació per a la seua cobrança allò que s'ha establit, per a esta classe d'ingressos, en la normativa vigent del règim econòmic i pressupostari de la Generalitat Valenciana  
Article 13. Revisió  
Tota alteració de les condicions tingudes en compte per a la concessió de l'ajuda o subvenció i, en tot cas, l'obtenció incompatible d'estes, a què es referix l'article 12, podrà donar lloc a la modificació de la resolució concessiva.  
Article 14. Acceptació  
La participació en esta convocatòria de concessió de subvenció suposa l'acceptació del seu contingut.  
En tot allò no especificat en la present orde caldrà ajustar-se a les disposicions de la Llei 38/2003, General de Subvencions, de 17 de novembre, i al text refós de la Llei d'Hisenda Pública de la Generalitat Valenciana.  
Article 15. Quanties màximes  
Les quanties totals màximes de la present orde, així com la línia de subvenció que la finança, es faran públiques anualment en el Diari Oficial de la Generalitat mitjançant una resolució del conseller d'Agricultura, Pesca i Alimentació, per la qual s'establixen els imports globals per a cada exercici.  
DISPOSICIÓ ADDICIONAL  
Es delega en el director general d'Investigació, Innovació Agrària i Ramaderia l'exercici de la competència de resolució de la present ajuda.  
DISPOSICIÓ TRANSITÒRIA  
Es convoquen, per a l'exercici 2006, les ajudes a què fa referència l'article primer, a càrrec de l'aplicació pressupostària 95.12.07.1872.394.65, línia T 3082, import de 21.000 euros, per a les actuacions previstes en el paràgraf a) de l'article 20 del Reial Decret 1312/2005. El termini de presentació de sol·licituds finalitzarà el 30 de juny de 2006.  
DISPOSICIONS FINALS  
Primera  
Es faculta el director general d'Investigació i Innovació Agrària i Ramaderia a dictar les disposicions necessàries per al desplegament de la present orde.  
Segona  
La present orde entrarà en vigor l'endemà de la publicació en el Diari Oficial de la Generalitat.  
València, 24 de maig de 2006  
El conseller d'Agricultura, Pesca i Alimentació,  
JUAN GABRIEL COTINO FERRER